Kamala Harris

Is í Kamala Devi Harris, a rugadh ar 20 Deireadh Fómhair 1964 in Oakland, California, leasuachtarán na Stát Aontaithe agus iar-sheanadóir Stáit Aontaithe Mheiriceá sóisearach ó California. Is ball den Pháirtí Daonlathach í. Is í Harris an chéad bhean, an chéad duine den chine dubh agus an chéad Mheiriceánach de bhunadh na hÁise a toghadh ina leasuachtarán ar Mheiriceá. 
clé|mion|Harris timpeall 2005-2007
clé|mion|Harris mar Ard-Aighne, 2010
clé|mion|2015-2016
clé|mion|3 Eanáir 2017, Seanad na Stát Aontaitheː  ghlac Harris mionn oifige le Joe Biden, ar dheis
clé|mion|lena fear céile (Giúdach) in Yad Vashem, Iosrael in 2017;  leag siad bláthfhleasc agus shínigh siad leabhar comhbhróin
clé|mion|Bród San Francisco 2019

 Tús a saoil 
Rugadh Harris in Oakland, California. Tá cúlra spéisiúil ag Harris, de bhunadh na Mara Cairib, oileán Iamáice agus dheisceart na hIndia."Cathair bhocht í ina bhfuil pobal mór den chine gorm agus an t-uafás bochtanais agus daoine gan dídean."  Tuairisc.ie

Bhain Harris céimeanna amach ó Ollscoil Howard agus Hastings College of the Law (Ollscoil California).

Chaith Harris roinnt blianta mar Ard-Aighne i gCalifornia. Thuill sí cáil mar bhean a bhí géar ar choiriúlacht.  Le linn na tréimhse sin, chuir sí aithne ar mhac le Joe Biden, Beau, nach maireann, a bhí ina Ard-Aighne in Delaware.

Toghadh ina Seanadóir í in 2016, an dara bean den chine gorm i Seanad na Stát Aontaithe. 
 Leasuachtarán na Stát Aontaithe 
Ar 11 Lúnasa 2020, d'fhógair Joe Biden gurb í a rogha mar iarrthóir an Pháirtí Daonlathach ar leasuachtarán na Stát Aontaithe, in éineacht leis féin sa toghchán uachtaránachta ar 3 Mí na Samhna 2020. 

Ise an chéad duine de shliocht Afracach agus an chéad duine de shliocht Áiseach le bheith ainmnithe don phost sin ag ceann de na mórpháirtithe sna Stáit Aontaithe.

I mí na Márta 2024, d’achainigh Harris go láidir ar Iosrael níos mó a dhéanamh chun cúnamh daonnúil a chur ar fáil do Stráice Gaza, mar a bhfuil, a dúirt sí, “géarchéim dhaonnúil” ag tarlú. Bhí caint Harris ar cheann de na ráitis is láidre ag polaiteoir sinsearach i rialtas SAM ó thosaigh an choimhlint Iosrael-Gaza.

Ní go rómhaith a d’éirigh léi sna pobalbhreitheanna d’fhormhór na tréimhse a bhí caite aici sa Teach Bán. Is deacair do leasuachtarán a lorg féin a fhágáil ar an bpost ach is léir go bhfuil Harris níos ciúine ná mar a bhí go leor a chuaigh roimpi. Níl preas Mheiriceá an-tógtha léi.  Bhí cuid mhaith cainte sa bPáirtí Daonlathach féin faoina cuid scileanna iomlána, agus a pearsantacht agus a cumas caidrimh agus ceannaireachta. Cinnte bhí níos mó mionscrúdaithe dá dhéanamh ar Harris ná mar a tharla do dhaoine eile sa bpost sin (an chéad leasuachtarán ban, an chéad Mheiriceánach Afracach agus an chéad Mheiriceánach Indiach a ina leasuachtarán).clé|mion|Feachtas 2020

 Toghchán Uachtaránachta 2024 
Ar an 21 Iúil 2024, d'fhógair Joe Biden nach mbeadh sé ina iarrthóir d'ainmniúchán an Pháirtí Dhaonlathaigh don Uachtaránacht 2025-2029. Dúirt Harris gurb é a mian ná ainmniúchán a páirtí don toghchán uachtaránachta “a shaothrú agus a bhuachan” agus thug  Biden a bheannacht láithreach do Harris mar iarrthóir.

Ní raibh cáil mhór ar Harris riamh ó thaobh an chumais polaitíochta ach bhí  sí ina leasuachtarán le ceithre bliana agus an t-airgead taobh thiar di. Is bean í freisin a mbeadh tacaíocht láidir aici i measc na mban agus i measc daoine gorma mar gur den chúlra sin í féin.

 Pearsanta 
Agus í caoga bliain d'aois sa bhliain 2014, phós Harris dlíodóir eile, Doug Emhoff (Giúdach, a rugadh in 1964 chomh maith). Tá Harris gan chlann ach d'uchtaigh sí páistí Emhoff.

Is Baisteach í.

 Féach freisin 

 Toghchán Uachtaránachta na Stát Aontaithe 2024

Tagairtí

Catagóir:Daoine a rugadh i 1964
Catagóir:Daoine beo
Catagóir:Bandlíodóirí‎
Catagóir:Daoine as California
Catagóir:Daonlathaigh na Stát Aontaithe
Catagóir:Dlíodóirí Mheiriceá
Catagóir:Leasuachtaráin na Stát Aontaithe
Catagóir:Meiriceánaigh Afracacha
Catagóir:Mná
Catagóir:Seanadóirí na Stát Aontaithe
Catagóir:Baistigh
Catagóir:Kamala Harris